# Europos Sąjungos C 133A/2014

| | ISSN 1977-0960 |
| --- | --- |
| Europos Sąjungos
  oficialusis leidinys | C 133A |
| | |
| Leidimas lietuvių kalba | Informacija ir pranešimai | 57 tomas2014m. gegužės 1d. |

ISSN 1977-0960

Europos Sąjungos

oficialusis leidinys

C 133A

Leidimas lietuvių kalba

Informacija ir pranešimai

57 tomas2014m. gegužės 1d.

---

| Pranešimo Nr. | Turinys | Puslapis |
| --- | --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Centrinis Bankas |
| 2014/C 133A/01 | Kvietimas pareikšti interesą išorės ekspertams būti paskirtiems Europos Centrinio Banko administracinės peržiūros valdybos nariais ir pakaitiniais nariais (Frankfurte prie Maino, Vokietijoje) | 1 |

Pranešimo Nr.

Turinys

Puslapis

V   Nuomonės

ADMINISTRACINĖS PROCEDŪROS

Europos Centrinis Bankas

2014/C 133A/01

Kvietimas pareikšti interesą išorės ekspertams būti paskirtiems Europos Centrinio Banko administracinės peržiūros valdybos nariais ir pakaitiniais nariais (Frankfurte prie Maino, Vokietijoje)

1

| | |
| --- | --- |
| 2014/C 133A/02 | Oficialiojo leidinio C A Serijos Konkursai apžvalga | 5 |

2014/C 133A/02

Oficialiojo leidinio C A Serijos Konkursai apžvalga

5

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Centrinis Bankas

| 1.5.2014 | LT | Europos Sąjungos oficialusis leidinys | CA 133/1 |
| --- | --- | --- | --- |

1.5.2014

LT

Europos Sąjungos oficialusis leidinys

CA 133/1

---

Kvietimas pareikšti interesą išorės ekspertams būti paskirtiems Europos Centrinio Banko administracinės peržiūros valdybos nariais ir pakaitiniais nariais (Frankfurte prie Maino, Vokietijoje)

2014/C 133 A/01

1.   Įžanga

Remiantis Sutarties dėl Europos Sąjungos veikimo 127 straipsnio 6 dalimi, Tarybos reglamentu (ES) Nr. 1024/2013 (1) sukurtas bendras priežiūros mechanizmas (BPM). BPM sudarys Europos Centrinis Bankas (ECB) ir valstybių narių, kurių valiuta yra euro, nacionalinės kompetentingos institucijos palaikant galimybę užmegzti glaudų bendradarbiavimą su valstybių narių, kurių valiuta nėra euro, kompetentingomis institucijomis. ECB bus atsakingas už viso BPM veikimą.

Pagal Reglamento (ES) Nr. 1024/2013 24 straipsnio 1 dalį ECB įsteigs Administracinę peržiūros valdybą (Administracinė valdyba), kuri, gavusi prašymą atlikti peržiūrą, atliktų sprendimų, ECB priimtų vykdant Reglamentu (ES) Nr. 1024/2013 jam suteiktus įgaliojimus, vidaus administracinę peržiūrą.

Todėl ECB organizuoja šią kvietimo pareikšti interesą procedūrą, kad paskirtų Administracinės valdybos penkis narius ir du pakaitinius narius pagal Sprendimo ECB/2014/16 (2) 4 straipsnį.

2.   ECB ir jo Administracinė peržiūros valdyba

Administracinė valdyba yra neatskiriama BPM dalis. Reglamento (ES) Nr. 1024/2013 24 straipsnio 1 dalyje nurodytais atvejais bet kuris fizinis ar juridinis asmuo gali prašyti peržiūrėti tam asmeniui skirtą arba tiesiogiai ir asmeniškai su tuo asmeniu susijusį ECB sprendimą, priimtą pagal šį reglamentą, išskyrus pagal šio reglamento 24 straipsnio 7 dalį priimtus ECB valdančiosios tarybos sprendimus.

3.   Administracinės valdybos sudėtis

Vadovaujantis Reglamento (ES) Nr. 1024/2013 24 straipsnio 2 dalimi, Administracinę valdybą sudaro nepriekaištinga reputacija pasižymintys penki asmenys ir du pakaitiniai nariai. Ji turės pakankamai išteklių ir kompetencijos, kad įvertintų, kaip ECB vykdo įgaliojimus pagal Reglamentą (ES) Nr. 1024/2013. Administracinės valdybos narius ir du pakaitinius narius, kurie veiks nepriklausomai ir vadovaudamiesi viešuoju interesu, ECB paskirs penkerių metų kadencijai, kuri galės būti vieną kartą pratęsta.

Du pakaitiniai nariai laikinai pakeis Administracinės valdybos narius jų laikino nedarbingumo, mirties, atsistatydinimo ar pašalinimo iš pareigų atvejais arba jeigu vykdant konkretų prašymą atlikti peržiūrą atsiranda pakankamas pagrindas manyti, kad egzistuoja interesų konfliktas, pvz., kai Administracinės valdybos narys turi privatų arba asmeninį interesą, kuris gali daryti arba daro įtaką nešališkam ir objektyviam jo pareigų vykdymui.

Administracinės valdybos narius ir pakaitinius narius paskirs ECB valdančioji taryba iš Vykdomosios valdybos pasiūlytų kandidatų, kuriuos ji pateiks pasikonsultavusi su Priežiūros valdyba. Valdančioji taryba taip pat nustatys Administracinės valdybos narių ir pakaitinių narių skyrimo sąlygas.

4.   Administracinės valdybos pirmininkas ir pirmininko pavaduotojas

Administracinė valdyba iš savo narių paskirs savo pirmininką ir pirmininko pavaduotoją. Pirmininkas užtikrins Administracinės valdybos veikimą, veiksmingą peržiūrų vykdymą ir veiklos taisyklių laikymąsi. Pavaduotojas padės pirmininkui vykdant savo pareigas ir pavaduos, kai pirmininkas negali vykdyti savo pareigų arba paties pirmininko prašymu, kad būtų užtikrintas Administracinės valdybos veikimas.

5.   Administracinės valdybos narių ir pakaitinių narių kvalifikacija ir patirtis

Pagal Reglamento (ES) Nr. 1024/2013 24 straipsnio 2 dalį Administracinės valdybos nariai ir pakaitiniai nariai bus pasirenkami atsižvelgiant į jų nepriekaištingą reputaciją bei dokumentais pagrįstas atitinkamas žinias ir profesinę patirtį, įskaitant patirtį priežiūros vykdymo srityje, kuri būtų pakankamai aukšto lygio bankininkystės arba kitose finansinių paslaugų srityse. Dabartiniai ECB darbuotojai ir kompetentingų institucijų arba kitų nacionalinių arba Europos Sąjungos (ES) institucijų, įstaigų, organų ir agentūrų dabartiniai darbuotojai, kurie dalyvauja vykdant Reglamentu (ES) Nr. 1024/2013 ECB pavestus uždavinius, atrankoje dalyvauti negali. Administracinės valdybos nariai ir pakaitiniai nariai negali užsiimti kita veikla bankininkystės arba finansų srityse, kuri galėtų sukelti interesų konfliktą ir riboti jų galimybes nagrinėjant skundus. Jie turi turėti galimybę per trumpą laiką nuo pranešimo gavimo dalyvauti nagrinėjant skundus dėl ECB sprendimų.

Administracinės valdybos narių ir dviejų pakaitinių narių paskyrimas bus vykdomas siekiant kuo labiau užtikrinti tinkamą geografinę ir lyčių pusiausvyrą iš visų valstybių narių.

Pateiktas paraiškas lyginamuoju būdu vertins ECB. Ypač bus atsižvelgiama į šiuos kriterijus:

a)   
  Atrankos kriterijai

Kandidatai privalo turėti visus šiuos gebėjimus ir kompetenciją:

| — | labai geras bankininkystės ir kitų finansinių paslaugų sritis reglamentuojančių ES teisės aktų išmanymas ir supratimas, |
| --- | --- |

—

labai geras bankininkystės ir kitų finansinių paslaugų sritis reglamentuojančių ES teisės aktų išmanymas ir supratimas,

| — | labai geras bankų sektoriaus veikimo išmanymas ir supratimas, |
| --- | --- |

—

labai geras bankų sektoriaus veikimo išmanymas ir supratimas,

| — | labai geras priežiūros procedūrų ir teismų praktikos, susijusios su skundų dėl priežiūros procedūromis, išmanymas ir supratimas. |
| --- | --- |

—

labai geras priežiūros procedūrų ir teismų praktikos, susijusios su skundų dėl priežiūros procedūromis, išmanymas ir supratimas.

Be to, bet kurio iš šių gebėjimų ir kompetencijos turėjimas būtų didelis kandidatų privalumas:

| — | priežiūros vykdymo bankų sektoriuje patirtis arba su priežiūra susijusio teisinio darbo patirtis, |
| --- | --- |

—

priežiūros vykdymo bankų sektoriuje patirtis arba su priežiūra susijusio teisinio darbo patirtis,

| — | visapusiškas ES institucijų ir ES sprendimų priėmimo procesų bei kitų ECB, ypač BPM veiklai svarbių Europos ir tarptautinių procesų supratimas, |
| --- | --- |

—

visapusiškas ES institucijų ir ES sprendimų priėmimo procesų bei kitų ECB, ypač BPM veiklai svarbių Europos ir tarptautinių procesų supratimas,

| — | visapusiškas ECB, ypač BPM uždavinių ir veikimo supratimas. |
| --- | --- |

—

visapusiškas ECB, ypač BPM uždavinių ir veikimo supratimas.

b)   
  Tinkamumo kriterijai

Kandidatai privalo atitikti visus šiuos tinkamumo kriterijus (būtina atitikti iki paraiškų pateikimo galutinio termino). Jie privalo:

| — | turėti vienos iš ES valstybių narių pilietybę ir turėti visas piliečio teises, |
| --- | --- |

—

turėti vienos iš ES valstybių narių pilietybę ir turėti visas piliečio teises,

| — | puikiai mokėti anglų kalbą bei turėti įrodymais pagrįstus tekstų rengimo ir prezentacinius įgūdžius, |
| --- | --- |

—

puikiai mokėti anglų kalbą bei turėti įrodymais pagrįstus tekstų rengimo ir prezentacinius įgūdžius,

| — | gerai mokėti bent vieną kitą oficialią ES kalbą. |
| --- | --- |

—

gerai mokėti bent vieną kitą oficialią ES kalbą.

Be to, kitų oficialių ES kalbų puikus arba geras mokėjimas būtų privalumas.

6.   Darbo užmokestis

Konkursą laimėję kandidatai gaus darbo užmokestį, atitinkantį jiems paskirtus uždavinius.

7.   Paskyrimas

Atrankos procedūra bus atliekama vadovaujantis Reglamentu (ES) Nr. 1024/2013 ir Administracinės valdybos veiklos taisyklėmis. Administracinės valdybos narius ir pakaitinius narius paskirs ECB valdančioji taryba asmeniškai, todėl jie savo pareigų negalės deleguoti jokiam kitam nariui ar trečiajai šaliai.

8.   Nepriklausomumas ir įsipareigojimų bei interesų deklaracijos

Administracinės valdybos nariai ir pakaitiniai nariai veiks nepriklausomai ir vadovaudamiesi viešuoju interesu. Tuo tikslu jie privalo pateikti viešą įsipareigojimų deklaraciją ir viešą interesų deklaraciją, kurioje nurodomi visi tiesioginiai arba netiesioginiai interesai, kurie galėtų būti laikomi trukdančiais jų nepriklausomumui, arba nurodoma, kad tokių interesų nėra. Jie taip pat privalo deklaruoti, kad laikysis konfidencialumo taisyklių.

9.   Pareiškimas apie privatumo apsaugą

Visą asmeninę informaciją apie kandidatus ECB tvarkys laikydamasis Europos Parlamento ir Tarybos reglamento (EB) Nr. 45/2001 (3) ir Sprendimo ECB/2007/1 (4). Tai ypač taikoma tokių duomenų konfidencialumui ir saugumui. ECB teisinių paslaugų generalinis direktorius kontroliuos, kaip tvarkomi su ECB dalyvavimu šio kvietimo pareikšti interesą atrankos procedūroje susiję asmens duomenys. Duomenų tvarkymo tikslas yra surengti Administracinės valdybos narių atranką ir paskyrimą. Visi asmens duomenys bus tvarkomi tik šiuo tikslu.

Kandidatų asmens duomenų gavėjai bus atrankos komiteto nariai, ECB vykdomoji valdyba ir ECB priežiūros valdyba bei ECB valdančiosios tarybos nariai.

Konkursą laimėjusių kandidatų duomenis ECB gali laikyti penkerius metus nuo kadencijos pabaigos. Konkurso nelaimėjusių kandidatų atveju duomenys bus laikomi dvejus metus nuo atrankos procedūros pabaigos. Teisinių ginčų atveju nurodyti laikymo terminai bus pratęsti dvejiems metams nuo visų atitinkamų procedūrų pabaigos.

Kandidatai turi teisę susipažinti su savo duomenimis ir atnaujinti arba ištaisyti savo tapatybės duomenis. Tačiau duomenys, rodantys atitiktį tinkamumo ir atrankos kriterijams, negali būti atnaujinami arba taisomi pasibaigus paraiškų pagal šį kvietimo pareikšti interesą pateikimo galutiniam terminui, kad būtų užtikrinti vienodų galimybių ir nediskriminavimo principai bei užtikrinta, kad atrankos procedūra yra patikima, skaidri ir teisinga visų kandidatų atžvilgiu.

Kandidatai turi teisę visos procedūros metu susipažinti su jų vertinimo duomenimis. Siekiant apsaugoti atrankos komiteto, ECB vykdomosios valdybos, ECB priežiūros valdybos bei Valdančiosios tarybos svarstymų ir sprendimų priėmimo konfidencialumą bei kitų kandidatų teises ir laisves, kandidatai galės susipažinti tik su jų pačių pateikta informacija bei su jais susijusiomis vertinimo dalimis.

Kandidatai turi teisę bet kuriuo metu kreiptis į Europos duomenų apsaugos priežiūros pareigūną.

Paskirtų Administracinės valdybos narių ir pakaitinių narių vardai ir pavardės bus skelbiami ECB interneto svetainėje.

10.   Paraiškų teikimo tvarka

Kad paraiškos būtų galiojančios, jos turi būti pateiktos laikantis toliau nurodytos tvarkos ir turi būti sudarytos iš:

| — | užpildytos paraiškos formos, kurią galima rasti šioje interneto svetainėje: http://www.ecb.europa.eu |
| --- | --- |

—

užpildytos paraiškos formos, kurią galima rasti šioje interneto svetainėje: http://www.ecb.europa.eu

| — | naujausio gyvenimo aprašymo (Europos CV pavyzdį (rekomenduojama) galima atsisiųsti iš tos pačios interneto svetainės). |
| --- | --- |

—

naujausio gyvenimo aprašymo (Europos CV pavyzdį (rekomenduojama) galima atsisiųsti iš tos pačios interneto svetainės).

Paraiškos pateikiamos ne vėliau kaip per 21 kalendorinę dieną po šio kvietimo pareikšti interesą paskelbimo Europos Sąjungos oficialiajame leidinyje (įrodymu laikoma gavimo data). Paraiškas galima pateikti registruotu paštu arba per privačią kurjerių tarnybą šiuo adresu:

European Central Bank, Director General Legal Services, Kaiserstraße 29, 60311 Frankfurt, Germany

Kandidatas turi pats pasirašyti savo paraišką.

Paraiškos, pateiktos po nurodyto termino arba kitomis priemonėmis, pvz., faksu, nebus nagrinėjamos. Neaiškios ar nevisapusiškai užpildytos paraiškos nebus svarstomos. Siekiant palengvinti atrankos procesą, su šiuo kvietimu pareikšti interesą susijęs bendravimas su pareiškėjais vyks anglų kalba.

Pareiškėjai privalo nedelsdami raštu pranešti ECB apie bet kokį savo situacijos ar adreso pasikeitimą, kad jų paraiška atitiktų esamą padėtį.

Visiems kandidatams, teikiantiems paraiškas pagal šį kvietimą pareikšti interesą, bus pranešta apie atrankos ir paskyrimo proceso rezultatus.

---

(1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

(2)  2014 m. balandžio 14 d. Sprendimas ECB/2014/16 dėl Administracinės peržiūros valdybos įsteigimo ir jos veiklos taisyklių nustatymo (dar nepaskelbta Oficialiajame leidinyje).

(3)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

(4)  2007 m. balandžio 17 d. Sprendimas ECB/2007/1, patvirtinantis duomenų apsaugos Europos Centriniame Banke įgyvendinimo taisykles (OL L 116, 2007 5 4, p. 64).

---

1.5.2014

| 1.5.2014 | LT | Europos Sąjungos oficialusis leidinys | CA 133/5 |
| --- | --- | --- | --- |

LT

Europos Sąjungos oficialusis leidinys

CA 133/5

---

OFICIALIOJO LEIDINIO C A SERIJOS KONKURSAI APŽVALGA

2014/C 133 A/02

Toliau pateikiamas šiais metais išleistų C A serijos leidinių sąrašas.

Jei nenurodyta kitaip, Oficialieji leidiniai yra išleisti visomis kalbomis.

| 5 | |
| --- | --- |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |
| 56 | |
| 60 | |
| 62 | |
| 65 | |
| 73 | (DE/EN/FR) |
| 74 | |
| 81 | |
| 88 | |
| 92 | (DE/EN/FR) |
| 97 | |
| 98 | |
| 99 | |
| 108 | |
| 109 | |
| 116 | |
| 119 | |
| 133 | |

5

6

11

19

21

26

27

30

(PL)

35

41

(DE/EN/FR)

42

43

46

47

48

55

56

60

62

65

73

(DE/EN/FR)

74

81

88

92

(DE/EN/FR)

97

98

99

108

109

116

119

133

---